03/09/2019 | Administración LocalMunicipal
Porto do Son
Padrón de auga, sumidoiros, canon de auga e coeficiente de verteduría do 2º trimestre 2019

A Concelleira delegada do Concello de Porto do Son ditou resolución o 5 de Xullo de 2019, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 2º trimestre de 2019, que é do seguinte teor literal: “Dª Maria José Maneiro Quintáns, Concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019 e vistas as facultades do artigo 21.1 da Lei 7/1985, de 2 de abril, reguladora das bases do réxime local (LBRL) e ao abeiro do disposto no RD Lexislativo 2/2004, do 5 de marzo, texto refundido da Lei de facendas locais (TRLFL), dita a seguinte resolución: Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 2º TRIMESTRE de 2019. PRIMEIRO: Aprobar o padrón fiscal sinalado, por un importe total de 128.446,99 euros (cento vinte e oito mil catrocentos corenta e seis euros con novente e nove céntimos), con un total de 4.760 recibos (catro mil setecentos sesenta) desglosados nos seguintes conceptos: - Subministración de auga: 68.717,96 euros (sesenta e oito mil setecentos dezasete euros con noventa e seis céntimos) - I. V. E.: 6.872,18 euros (seis mil oitocentos setenta e dous euros con dezaoito céntimos) - Sumidoiros: 16.142,86 euros (dezaseis mil cento corenta e dous euros con oitenta e seis céntimo) - Canon da auga: 17.520,69 euros (dezasete mil cincocentos vinte euros con sesenta e nove céntimos) - Coeficiente de vertedura: 19.193,30 euros (dezanove mil cento noventa e tres euros con trinta céntimos). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende 08 de Xullo de 2019 ao 13 de Setembro de 2019. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. A Concelleira delegada, en Porto do Son a 29 de Agosto de 2019 Asdo. Maria José Maneiro Quintáns